NaiveNeuron/SloPal huggingface dataset:
Kondrót, Maroš, poslanec NR SR (2013-01-29):
Ďakujem pekne, pani predsedajúca. Pán predseda výboru, ďakujem pekne za tvoje vystúpenie. Ja by som len zareagoval na to tvrdenie, ktoré už zaznelo aj z úst pána poslanca Lipšica, aj tvoje, že sa jedná o neviem aký rozsiahly zákon, respektíve rozsiahly pozmeňujúci návrh. Tento pozmeňujúci návrh má 20, respektíve 21 riadkov, takže keď vypustíme odôvodnenie jednotlivých bodov a keď vypustíme čarovné formulky, že nasledujúce body sa prečíslujú, ak tieto riadky vypustíme, tak má 20 riadkov alebo 21, čiže podľa mňa rozsiahly pozmeňovák vyzerá ináč. Po druhé, má štyri body, kde prvý bod sa týka toho, že sa vypúšťa bod 7 a bod 29, tam je to jasné, tie body sú naviazané, je to to, čo už tu zaznelo v rozprave, v návrhoch tak na výbore, ako aj v rozprave v pléne Národnej rady. Štvrtý bod posúva účinnosti, pretože 1. januára sme už nestihli, a body 2 a 3 sú podľa mňa veľmi jasné, tak nevidím dôvod, aby sme to vracali na rokovania výborom, ako to navrhoval v procedurálnom návrhu pán poslanec Lipšic, ako si to navrhol aj ty. Ja si myslím, že zákon je čistý. A jasne, že nebol ešte rozdaný, pokiaľ som ho ešte čítal, že ho rozdali dievčatá teraz. Takže ak si ho prečítate, myslím, že už viac takéto veci požadovať nebudete. Má 21 riadkov. Ďakujem pekne.
P. Hrušovský, predseda NR SR: (2004-10-20):
(Hlasovanie.) 141 prítomných, 27 za, 59 proti, 55 sa zdržalo. Neschválili sme návrh.
Sulík, Richard, predseda NR SR (2011-06-01):
Ďakujem. A teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Martinovi Poliačikovi.
Laššáková, Jana, podpredsedníčka NR SR (2014-11-09):
Pán poslanec, poprosím vás, pani podpredsedníčka reaguje na vás. (Reakcia z pléna.) Pán poslanec Galko. (Reakcia z pléna.) Ja som upozornila pána poslanca.
Bublavý, Dušan, poslanec NR SR (2013-11-26):
Pán kolega Brocka, aká je to morálka? KDH, pán Brocka, je naozaj strana, ktorá moralizovať nemá právo. V božom prikázaní vo Svätom písme znie, že kto nepracuje, nech neje. Ale ja si pamätám, že váš pán predseda tri roky nepracoval a bral z Európskej únie finančné zdroje, ktoré boli v desiatkach tisícach eurách. A to je naozaj svätá pravda. Nech tie finančné zdroje, ktoré dostal za to, že nepracoval, nech ich posunie niekam do nejakých detských domovov, alebo tam, kde je to naozaj potrebné pre našich slabších spoluobčanov, ktorí nezarábajú alebo nemajú možnosť pracovať. Z KDH kandidoval za župana náš pán kolega Uhliarik, člen KDH, pán kolega Hudacký. Veď, pán Brocka, prečo kážete vodu piť a pije sa víno? A ja si svoju funkciu starostovskú, tvrdím, 11 rokov robím zodpovedne. A ak by som ju nerobil, tak tí moji občania, spoluobčania ma jednoducho nezvolia. A to je tá demokracia. A vy nesmiete kritizovať ľudí, ktorí idú do priamych volieb, lebo tie sú tie najspravodlivejšie. V obci vám to spočítajú, vám neodpustia nič, keď pre nich nerobíte. Do parlamentných volieb alebo akýchkoľvek sa možno dá schovať za stranu. Ale naozaj za starostu sa schovávať nie je kam. A priame voľby boli aj teraz do vyššieho územného celku. A tu občania rozhodli, či dostanem dôveru, alebo nie. A ja som veľmi rád, že v mojom regióne v okrese Nové Mesto nad Váhom som skončil ako druhý s dôverou a zvolili si ma... (Prerušenie vystúpenia časomerom.)
Kvorka, Ján, poslanec NR SR (2019-06-19):
Ďakujem za slovo. Pán predsedajúci, vážené pani poslankyne, páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona prerokovali do 6. septembra 2019 a v gestorskom výbore do 
9. septembra 2019. Pán predsedajúci, prosím, otvorte všeobecnú rozpravu.
Bugár, Béla, podpredseda NR SR (2018-03-26):
Prezentujme sa a hlasujme o tomto návrhu. (Hlasovanie.) Prítomných 144 poslancov (potlesk), za 81, proti 61, zdržali sa 2. (Trvanie potlesku.) Konštatujem, že Národná rada... (Doznievanie potlesku.) Konštatujem, že Národná rada Slovenskej republiky schválila programové vyhlásenie vlády a vyslovila vláde dôveru. Ďakujem pekne. Týmto vyhlasujem 30. schôdzu Národnej rady Slovenskej republiky za skončenú. (Rokovanie 30. schôdze NR SR sa skončilo o 22.16 hodine.)
P. Hrušovský, podpredseda NR SR: (2002-05-29):
(Hlasovanie.) 108 prítomných, 105 za, 2 sa zdržali, 1 nehlasoval. Uvedené body zo spoločnej správy sme schválili. O. Szabó, poslankyňa: Na základe pripomienok predkladateľa hlasujeme o bodoch 2, 4, 5 samostatne. Teraz hlasujeme o bode 2. Gestorský výbor ho odporúča schváliť.
Saloň, Marián, poslanec NR SR (2023-03-16):
Samozrejme, všetkých riadnych členov výboru a keďže pani poslankyňu Zemanovú a pána poslanca Szőllősa spochybnil ústavnoprávny výbor, svojím uznesením voľbu, tak bola jasná dohoda, že ak, tak sa bude voliť nový člen výboru na kontrolu SIS a pán poslanec Šeliga sa nedopatrením, keďže on z klubu neodišiel, ale bol zrušený klub ZA ĽUDÍ, vrátil ako člen výboru na kontrolu SIS, čiže určite, pani poslankyňa, ja by som si svojvoľne niečo nedovolil spraviť. Ďakujem
Hrnčiar, Andrej, podpredseda NR SR (2017-09-11):
Ďakujem. Vyhlasujem všeobecnú rozpravu za skončenú. Aha, faktická, no, dobre, nech sa páči.
Záhumenský, Marian, poslanec NR SR (2014-05-13):
Ďakujem pekne, pán predseda. Ctené kolegyne, kolegovia, v súlade s § 73 ods. 1 zákona o rokovacom poriadku som bol určený výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky z 13. mája 2014. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali ihneď. Pán predsedajúci, otvorte všeobecnú rozpravu. Ďakujem pekne.
Novotný, Viliam, poslanec NR SR (2014-07-04):
Ďakujem veľmi pekne za slovo. Chcel by som sa poďakovať pánovi poslancovi Kaníkovi, ktorý to veľmi zrozumiteľne popísal, a veľmi krátko, len niekoľko poznámok k tomu dodám aj ja. Keď sa dočasne zvyšovala daň z pridanej hodnoty z 19 na 20 %, tak to vláda Ivety Radičovej nazvala ako daň za Fica. Lebo naozaj to bola daň, ktorú bolo potrebné prechodne zaviesť, aby sme zlepšili konsolidačné úsilie, ktoré muselo nastať po prvej vláde Roberta Fica. Totižto v 2010 vláda Ivety Radičovej prevzala túto krajinu so schodkom verejných financií okolo 8 %. Bolo to preto, lebo v čase krízy v rokoch 2009 – 2010 Ficova vláda miesto toho, aby šetrila a konsolidovala, rozdávala, ako keby sa nechumelilo, lebo sa blížili voľby. Dnes ale už budeme mať na Slovensku Ficovu daň. Nie daň za Fica, toto už bude naozaj Ficova daň. Pretože v čase, keď sú splnené parametre na to, aby dočasné zvýšenie DPH skončilo a DPH sa vrátila na 19 %, tak ostáva a Fico ju zvyšuje, Ficova vláda ju zvyšuje na 20 %. Prvým faktom je skutočnosť, že celá konsolidácia v rokoch 2012 a 2013, ktorú realizovala súčasná vláda, prebehla na občanoch. Pracujúci ľudia platili túto konsolidáciu. Spotreba vlády stúpala a pracujúci ľudia platili za túto konsolidáciu. No lenže v sobotu prebehol XVI. zjazd strany SMER, prijal 16 sľubov, ktoré treba splniť, lebo znovu sa blížia parlamentné voľby, a hneď po štyroch dňoch tu máme návrh na zvýšenie DPH. Čiže tak, ako to robia socialisti vždy. Aj tieto kvetnaté sľuby znovu zaplatia pracujúci ľudia, ktorí od rána do večera pracujú, platia dane a odvody a snažia sa poctivo uživiť svoju rodinu. To je celý Ficov balíček.
Hrnčiar, Andrej, podpredseda NR SR (2019-06-18):
Pán poslanec Pčolinský. Pán poslanec Fecko.
Tariška, Michal, generálny riaditeľ Sociálnej poisťovne (2024-06-26):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, návrh strategických zámerov činnosti Sociálnej poisťovne na obdobie rokov 2024 – 2029 predkladám podľa § 122 ods. 4 písm. c) štvrtého bodu zákona č. 461/2003 Z. z. o sociálnom poistení v znení neskorších predpisov. Strategické zámery činnosti Sociálnej poisťovne predstavujú základný riadiaci dokument rozvoja Sociálnej poisťovne, je vypracovaný v súlade s metodikou a inštitucionálnym rámcom tvorby verejných stratégií schválenou uznesením vlády Slovenskej republiky č. 197/2017. Strategické zámery Sociálnej poisťovne vytvárajú základný rámec dlhodobého rozvoja poisťovne so zameraním na zvyšovanie spokojnosti klientov poisťovne, informatizáciu procesov, efektívne riadenie vnútorných zdrojov a zvyšovanie výkonnosti a spokojnosti zamestnancov. Dovoľujem si požiadať o jeho schválenie. Ďakujem veľmi pekne.
B. Bugár, podpredseda NR SR: (2004-12-02):
K. Mitrík, poslanec: Vážený pán predseda, vážený pán podpredseda, vážený pán minister, keď hovoríme o hasičoch, dáte mi za pravdu, že sme určite ešte ďaleko od ideálneho stavu, v akom by sa mal, či už z materiálno-technickej stránky, alebo aj z finančnej stránky, náš Hasičský a záchranný zbor nachádzať. Aj táto novela zákona, i keď maličkým krôčikom, ale predsa len zlepšuje to finančné zabezpečenie a ohodnotenie hasičov. A platí to, čo aj pred chvíľou sme pri zákone o Policajnom zbore hovorili, že, samozrejme, aj ja sa rád pridám k tomu pozmeňujúcemu návrhu, o ktorom hovoril pán poslanec Blanár, za predpokladu, že nájdeme tieto peniaze, ktoré by sme chceli hasičom vo vzťahu k tým rizikovým príplatkom dať. Ale chcel by som ešte upriamiť na jednu pozornosť. Hovoríme tu o sociálnom zabezpečení vojakov, policajtov. Dnes sa už výrazne hovorí aj o sociálnom zabezpečení hasičov, aby sa priblížili vlastne k tomu štandardu, ktorý majú vojaci a policajti. A ja tu pripomeniem ešte jednu kategóriu, na ktorú zabúdame, a sú to mestskí policajti. Je ich síce len zhruba 2 200 na Slovensku, ale je to tiež kategória, ktorá si v krátkej alebo v dlhšej budúcnosti bude musieť nájsť miesto aj v našom parlamente a budeme sa musieť ňou zaoberať. Pretože takisto platí pre hasiča, že veľmi ťažko 60-ročnému hasičovi je liezť po 30-metrovom rebríku, tak veľmi ťažko je 60-ročnému mestskému policajtovi chodiť po ulici a naháňať drobných zlodejov, ktorí majú 20 rokov. Čiže aj touto otázkou sa bude potrebné zaoberať.
Blaha, Ľuboš, podpredseda NR SR (2023-11-23):
199. Pán poslanec Ján Blcháč, nech sa páči.
Radičová, Iveta, predsedníčka vlády SR (2011-03-31):
Dovoľte, aby som ospravedlnila prvého podpredsedu vlády a ministra dopravy, výstavby a regionálneho rozvoja pána Figeľa, je v Bruseli, zastupovať ho bude minister vnútra pán Lipšic. Ospravedlňujem pána ministra hospodárstva Miškova, je tiež mimo Bratislavy, zastupovať ho bude podpredseda vlády a minister práce, sociálnych vecí a rodiny pán Mihál. Pán minister školstva, vedy, výskumu a športu Eugen Jurzyca pre pracovné neodkladné povinnosti, zastupuje ho pani ministerka spravodlivosti, pani Žitňanská. A ospravedlňuje sa aj pán minister financií Ivan Mikloš. Nie sú naňho otázky.
Číž, Miroslav, podpredseda NR SR (2014-12-03):
Ďakujem, pán minister. S faktickými poznámkami páni poslanci Brocka, Jurinová, Mihál, Fecko, uzatváram možnosť prihlásiť sa s faktickou poznámkou. Slovo má pán poslanec Brocka.
Hajšelová, Petra, poslankyňa NR SR (2021-06-23):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajca k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval Ústavnoprávny výbor, ktorý navrhol zároveň aj ako gestorský výbor s tým, aby gestorský výbor prerokoval návrh zákona do 14. septembra 2021. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Zároveň odporúčam návrh zákona prideliť výboru vrátane určenia gestorského výboru a lehoty prerokovania návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Zmajkovičová, Renáta, podpredsedníčka NR SR (2013-05-23):
Ďakujem, pán podpredseda vlády. Pani poslankyňa, chcete doplňujúcu otázku? (Reakcia poslankyne.) Nie. Ďakujem, pán podpredseda vlády a minister financií. Ďalšiu otázku položil ministrovi práce, sociálnych vecí a rodiny Jánovi Richterovi pán poslanec Martin Fecko a otázka znie: „Bude tento rok stanovený minimálny dôchodok, aká bude jeho výška?“ Nech sa páči, pán minister, máte slovo.
Danko, Andrej, podpredseda NR SR (2024-04-23):
Ďakujem. V rokovaní pokračujeme v prerušenej rozprave v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 284/2014 Z. z. o Fonde na podporu umenia, tlač 151. Prosím poslanca Michelka, aby zaujal miesto určené pre navrhovateľa, a spoločného spravodajcu z výboru pre kultúru a médiá Jána Mažgúta, aby zaujal miesto určené pre spravodajcov. S faktickými poznámkami na vystúpenie poslankyne Kolíkovej z piatka 19. apríla boli prihlásení poslanci: Mikloško, Jaurová, Dostál, Kolíková. (Krátka pauza, predsedajúci sa rozprával s ministerkou Sakovou mimo mikrofónu.) Poslankyňa Jaurová. (Pokračovanie rokovania v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov , tlač 151.)
P. Paška, predseda NR SR: (2009-04-28):
(Hlasovanie.) 133 prítomných, 79 za, 52 sa zdržalo, 2 nehlasovali. Sme v treťom čítaní . Otváram rozpravu v rámci tretieho čítania. Neprihlásil sa do nej nik, preto ju vyhlasujem za skončenú a budeme hlasovať.
Pellegrini, Peter, podpredseda NR SR (2020-09-24):
S reakciou na faktické poznámky pán poslanec Mazurek.
Drdul, Dominik, poslanec NR SR (2022-09-20):
Ďakujem veľmi pekne za slovo, pán predsedajúci. Vážené panie poslankyne, vážení páni poslanci... prvé čítanie alebo druhé? (Reakcia predsedajúceho: „Prvé." ) Dobre, len či som našiel správny papier. Dobre, ok. Ďakujem veľmi pekne, ospravedlňujem sa za zmätok. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý jeho účel. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte rozpravu.
Hlina, Alojz, poslanec NR SR (2015-05-13):
Ďakujem veľmi pekne. Pán predseda, prosím vás pekne, len poprosím o teda strpenie. Z formálneho hľadiska je Národná rada naším zamestnávateľom, platí za nás odvody. V prípade, že je niekto na maródke, hej, tak zamestnávateľ má právo skontrolovať, či je dôvodná. Výhodou poslanca, keď je na maródke, je, že mu nie je krátená tá mzda. Ale to právo zamestnávateľa formálne nezaniká. Preto dávam procedurálny návrh, aby ste odkontrolovali, či je na lôžku pán Pavlis, nakoľko je ospravedlnený zo zdravotných dôvodov. Ďakujem. (Reakcie z pléna.)
J. Čech, poslanec: (2010-03-04):
Predseda Národnej rady Slovenskej republiky svojím rozhodnutím č. 1545 zo dňa 4. marca 2010 pridelil návrh vlády Slovenskej republiky na skrátené legislatívne konanie o tomto návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov, na prerokovanie Výboru Národnej rady Slovenskej republiky pre pôdohospodárstvo, životné prostredie a ochranu prírody. Výbor Národnej rady Slovenskej republiky pre pôdohospodárstvo, životné prostredie a ochranu prírody návrh vlády na skrátené legislatívne konanie prerokoval na svojej 80. schôdzi dňa 4. marca 2010. Výbor uznesením č. 566 zo dňa 4. marca 2010 súhlasil s návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov. Výbor odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov, v skrátenom legislatívnom konaní s tým, že prvé, druhé a tretie čítanie sa uskutoční na 49. schôdzi Národnej rady Slovenskej republiky. Pán podpredseda, skončil som, otvorte, prosím, rozpravu.
Jurinová, Erika, podpredsedníčka NR SR (2015-03-12):
Pán poslanec Hlina.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 145 poslancov, za nikto, proti 95, zdržalo sa 49, nehlasoval 1. Tento návrh sme neschválili.
Jurinová, Erika, podpredsedníčka NR SR (2015-10-21):
Pán poslanec Poliačik. Musíme zapnúť mikrofón pánovi poslancovi Poliačikovi. Pán technik, problémy nejaké sú? Aha, nejaké problémy, tak chvíľočku. No nech sa páči.
Krajčí, Marek, poslanec NR SR (2023-06-28):
Dajte, prosím, hlasovať o bode 8 zo spoločnej správy, ktorý vyňala pani poslankyňa Cigániková na osobitné hlasovanie. Gestorský výbor odporúča schváliť. Informujem, že pani poslankyňa rieši svojím pozmeňujúcim návrhom uvedenú problematiku ináč.
Laššáková, Jana, podpredsedníčka NR SR (2016-02-11):
Na vystúpenie pána poslanca s faktickými poznámkami sa hlásia traja poslanci, pani poslankyňa Šípošová, pán poslanec Bugár a pán poslanec Jurzyca. Končím možnosť prihlásiť sa a faktickými poznámkami. Nech sa páči, pani poslankyňa Šípošová.
Krajkovič, Mikuláš, poslanec NR SR (2019-05-10):
Vážený pán podpredseda, panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby, pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o... (Reakcie z pléna. Prerušenie vystúpenia predsedajúcim.)
B. Bugár, podpredseda NR SR: (2005-06-21):
Otváram rozpravu a pýtam sa, či sa hlási niekto do rozpravy. Pán poslanec Hurban ako jediný. Končím možnosť sa prihlásiť do rozpravy. Nech sa páči, pán poslanec. J. Hurban, poslanec: Ďakujem pekne. Vážený pán podpredseda, kolegyne a kolegovia, vážený pán minister, rozhodnutím predsedu Národnej rady Slovenskej republiky z 13. mája 2005 bol pridelený tento vládny návrh zákona výborom, ako uviedla pani spravodajkyňa. Keďže sa domnievam, že návrh zákona v tom znení, ako je predložený, by mohol mať vplyv na štátny rozpočet cez spotrebné dane a daň z pridanej hodnoty, navrhujem alebo predkladám návrh prideliť tento vládny návrh zákona ešte aj výboru pre financie, rozpočet a menu. Ďakujem pekne.
Grendel, Gábor, podpredseda NR SR (2022-10-04):
S reakciou na faktické poznámky pán poslanec Juraj Šeliga.
Simon, Zsolt, poslanec NR SR (2013-12-16):
Ďakujem. Pani kolegyňa, súhlasím s vami a ja som presvedčený, že tento návrh má dobrý cieľ. A aj tie pripomienky, ktoré ste uviedli, sa dajú zapracovať do tohto návrhu zákona v druhom čítaní. Otázne je, či poslanci vládneho SMER-u podporia tento návrh, aby sa dostal do druhého čítania. Osobne by som bol tomu nesmierne rád, lebo by mohli dokázať, že robia niečo aj pre svojich voličov, nielen pre svojich sponzorov. Pretože ako máme možnosť vidieť hlavne v tomto roku, tak je veľa takých návrhov, kde SMER bez váhania zahlasuje, ako aj na minulej schôdzi. Týkalo sa to elektronických diaľničných známok a dneska už minister Počiatek obstaráva informačný systém za 35 mil. eur. To bol záujem v zákone. Ja si myslím, že tento návrh zákona rieši to, čo trápi tých občanov a tých najviac zraniteľných, starých a dôchodcov. Ďakujem.
Figeľ, Ján, podpredseda NR SR (2012-12-07):
Chvíľočku. Napite sa vody. Ja poprosím aj pána navrhovateľa, aby sa vrátil do sály.
Laššáková, Jana, podpredsedníčka NR SR (2014-11-26):
Na vystúpenie pána poslanca nie sú faktické poznámky. Nech sa páči, pán poslanec Mihál, máte slovo.
Laššáková, Jana, podpredsedníčka NR SR (2013-10-17):
Ďakujem pekne, pán podpredseda vlády, zaujmite miesto určené pre navrhovateľov. A dávam slovo spoločnému spravodajcovi z výboru pre financie a rozpočet, poslancovi Ladislavovi Kamenickému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči. Páni poslanci, poprosím vás o pokoj!
Grendel, Gábor, podpredseda NR SR (2020-11-03):
Na vystúpenie pána poslanca je jedna faktická poznámka. Pani poslankyňa Žitňanská, nech sa páči.
Vážny, Ľubomír, poslanec NR SR (2021-07-23):
Ďakujem. Pán poslanec Dostál, z vašeho vystúpenia jednoznačne vyplýva skutočnosť, že nikdy v živote ste nič neobstarával ako verejný obstarávateľ ani ako obstarávateľ. Čiže to sú naozaj také teoretické konštatácie, ktoré majú ďaleko, ďaleko od praxe. Napríklad skonštatovali ste vo svojom vystúpení, že námietky, to, že námietky zdržujú proces verejného obstarávania, považujete za mýtus. To, verte mi, to nie je absolútne mýtus, ale je to fakt a skutočnosť. Ďalej porovnávate percento zákaziek z hľadiska počtu, ale vy sa musíte zamyslieť nad objemom zákaziek z hľadiska ich predpokladaného rozpočtu, pretože ten je veľmi dôležitý a tie najkomplikovanejšie a najdrahšie majú vždy aj najviac námietok a aj najviac zdržujú celý proces. Nie je výnimkou, že rok a pol, dva roky sa naťahuje proces verejného obstarávania, a fakt je, že námietky treba výrazne zdynamizovať, inak sa na Slovensku nepohneme ďalej. Nevidím ako problém to, že zákon zakazuje podávať zjavne neodôvodnené námietky, ktorých účelom je svojvoľné a bezúspešné uplatňovanie alebo bránenie práva, respektíve smerujú k prieťahom a zdržovaniu procesu verejného obstarávania. Čiže toto tam podľa mňa je správne, takáto konštatácia, problém je, že kto určí, ktorá námietka je bezdôvodná, ktorá námietka zdržuje proces, ktorá námietka má za cieľ eliminovať proces verejného obstarávania, kto to určí a ako to určí. Toto vidím ako problém. Ale fakt, že zakázať námietky, ktoré sú bezdôvodné, je správne a v zákone má svoje oprávnenie. Ďakujem.
Hrnčiar, Andrej, podpredseda NR SR (2016-10-12):
Ďakujem, prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 179, spoločná správa výborov má tlač 179a. Opäť vás prosím, pán minister financií, o odôvodnenie vládneho návrhu zákona.
Milanová, Natália, ministerka kultúry SR (2022-06-14):
Ďakujem veľmi pekne, pán predsedajúci. Dovoľte mi otvoriť rozpravu najmä z dôvodu posunu účinnosti tohto zákona. Ďakujem.
B. Bugár, podpredseda NR SR: (2006-02-03):
(Hlasovanie.) Prítomných 130 poslancov, za 126, zdržali sa 2, nehlasovali 2. Návrh sme schválili. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy? Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. Teraz budeme hlasovať o návrhu zákona ako o celku. Nech sa páči, prezentujme sa a hlasujme. (Hlasovanie.) Prítomných 132, za 113, proti 3, zdržalo sa 13, nehlasovali 3. Konštatujem, že návrh zákona sme schválili. Prosím teraz pána poslanca Heribana, aby uviedol hlasovania, a to najprv k bodu návrh informácie pre Národnú radu Slovenskej republiky: Legislatívny a pracovný program Európskej komisie na rok 2006 a priority z neho vyplývajúce pre Slovenskú republiku (tlač 1423). Nech sa páči. J. Heriban, poslanec: Ďakujem. Vážený pán predsedajúci, dajte najprv hlasovať o tom, že Národná rada berie na vedomie návrh.
Hort, Milan, podpredseda NR SR (2011-05-19):
Vážené panie poslankyne, vážení páni poslanci, pristúpime k hodine otázok, ako to vždy na štvrtok ukladá zákon o rokovacom poriadku. Týmto hodinu otázok otváram. Poslanci písomne položili do včera do 12.00 hodiny 34 otázok na predsedníčku vlády a na členov vlády 48 otázok. Overovatelia schôdze vyžrebovali ich poradie, tak ako ste ho mali na nástenke. Upozorňujem, že na otázky poslancov, ktorí nie sú prítomní v rokovacej sále sa neodpovedá. Panie poslankyne, páni poslanci, predsedníčka vlády pani Iveta Radičová sa z rokovania o tomto bode programu ospravedlnila. Svojím zastupovaním poverila 1. podpredsedu vlády a ministra dopravy, výstavby a regionálneho rozvoja Jána Figeľa, ktorého prosím, aby oznámil, kto z členov vlády bude odpovedať na otázky za neprítomných členov vlády. Samozrejme, týmto ho na hodine otázok vítam, rovnako ako aj ostatných členov vlády, ktorí sa tu nachádzajú. Nech sa páči, pán podpredseda vlády.
Rajtár, Jozef, poslanec NR SR (2016-06-07):
Ďakujem za slovo, teraz aj ja viem, čo to znamená „dať to na Kaliňáka“. Od zavádzania až po úplné klamstvá. Nebudem sa už k tomu asi ani vracať, ale je len symptomatické, že nejaké technikality sú vždy prednejšie, keď sa hovorí, keď sme teda spomínali tú kauzu výbušniny vo vaku, než minimálne ľútosť nad tým, že ste odobrili cvičenie, pri ktorom sa dáva nástražný výbušný systém do vaku nič netušiacich ľudí. Nič netušiacich ľudí. To je tá podstata, odobrenie toho školenia. Je úplne irelevantné, je úplne irelevantné, či to pes zachytil, nezachytil. Takéto cvičenie sa vôbec nemalo konať. Ďakujem.
Hort, Milan, podpredseda NR SR (2010-08-06):
Pán poslanec Kamil Krnáč. Nech sa páči.
Laššáková, Jana, podpredsedníčka NR SR (2012-08-01):
Pán poslanec Lipšic, nech sa páči.
Hatráková, Katarína, poslankyňa NR SR (2021-09-21):
Ďakujem. Pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Fronc, Martin, poslanec NR SR (2010-08-10):
Ďakujem pekne, pán predsedajúci. Pán kolega, uviedli ste, že podľa dosahovania výsledkov sú školy v poradí verejné, cirkevné a súkromné. No musím vám povedať, že to nie je pravda, že dlhodobo sledované výsledky ukazujú a začalo to už za ministra Ftáčnika, keď sme mali nejaké možnosti už robiť porovnávania, najlepšie výsledky dosahujú cirkevné školy, potom obecné a potom súkromné. A nehovoril by som verejné, pretože verejné sú všetky, ale podľa zriaďovateľa ich delíme na cirkevné, obecné a súkromné. Ďakujem.
P. Hrušovský, predseda NR SR: (2003-11-06):
S. Zubo, poslanec: Prvých päť návrhov sťahujem. Vlastne naopak, prvých 7 až 20, áno tak.
Šefčík, Marek, poslanec NR SR (2023-06-21):
Ďakujem za slovo. No tak najskôr bolo veľmi krátke vystúpenie v úvodnom, v úvodnom slove a potom, pani kolegyňa, iba ty si išla do rozpravy a nikto iný ešte pred tebou nebol. A ty si reagovala útokmi, predovšetkým opakovanými útokmi, predovšetkým na vedľa sediaceho Marka Krajčího. Ako on ešte sa nestihol ani ozvať a ty už si sa naštartovala. Hovorila si, že kto pracuje, zaslúži si odmenu. Ja som osobne za. Kto pracuje, jedno slovíčko tam doplním. Kto pracuje, zaslúži si primeranú odmenu. Primeranú. A my sme sa na nejakom, nejakom kompromise zhodli tu v tomto pléne. A teraz zrazu sa to ide navyšovať. Prečo? A ešte k tým osobným útokom na Marka Krajčího. Odkedy nastúpil na ministerstvá, na ministerstvo, pardon, položili ste mu na krk nôž a len ste čakali celá SAS-ka aj s vašimi spojencami, kedy bude príležitosť na to, aby ste ho podrezali a pretvorili ministerstvo na svoj obraz tak, ako sa to páči tým, ktorým, ktorých záujmom vy slúžite. A toto sa vám podarilo. A teraz v tom pokračujete. Ja som si myslel, že pozor na to, čo tu bude po voľbách, kto tu príde, vieme, koho Penta podporuje v svojom plátku, ktorým futruje ľuďom schránky, no ale už tu máme ochutnávku. Toto je ochutnávka a prešla 77 hlasmi v prvom čítaní. Toto je podľa mňa nebezpečné a väčšina toho nebola k zákonu, k tomuto návrhu zákona, čo ste hovorili. Väčšina z toho, čo ste povedali.
Dostál, Ondrej, poslanec NR SR (2019-10-22):
Vážený pán predsedajúci, kolegyne, kolegovia, tak to rozdelím a teda časť toho, čo by som mohol povedať aj v úvode, poviem potom až v rozprave, do ktorej sa hlásim ako prvý. Dovoľte teda, aby som uviedol návrh, ktorý predkladám spolu s kolegami Radovanom Pavelkom, Mariánom Viskupičom, Martinom Klusom a Petrom Osuským. Ide o návrh zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov. Účelom predloženého návrhu zákona je dosiahnuť faktické stiahnutie najmenších mincí, teda mincí v hodnote 1 cent a 2 centy z obehu. Nejdeme zakázať používanie jednocentových a dvojcentových mincí, to nemôžeme urobiť, ale máme mechanizmus, ktorým by sme dosiahli nie zákaz, ale faktické stiahnutie týchto, týchto mincí z obehu. Budem sa tomu podrobnejšie venovať, venovať v rozprave. Návrh zákona bude mať pozitívny dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest, na životné prostredie ani na podnikateľské prostredie, aj keď na podnikateľské prostredie bude mať drobný pozitívny vplyv, a nebude mať ani vplyv na manželstvo, rodičovstvo a rodinu a ani sociálne vplyvy. Návrh zákona je v súlade s Ústavou Slovenskej republiky, jej zákonmi a medzinárodnými zmluvami, ktorými je Slovenská republika viazaná. Toľko vo veľmi krátkom úvodnom slove, pokračovať budem v rozprave. Ďakujem.
P. Hrušovský, podpredseda NR SR: (2001-11-29):
(Hlasovanie.) Prítomných je 114 poslancov, za 111, zdržal sa 1, nehlasovali 2. Konštatujem, že uvedené body pod číslom 4 v spoločnej správe sme schválili. Ďalšie návrhy.
Zmajkovičová, Renáta, podpredsedníčka NR SR (2012-07-25):
Ďalším ústne prihláseným do rozpravy je pán poslanec Kaník. Nech sa páči.
Kuffa, Štefan, poslanec NR SR (2014-09-09):
Áno, pán kolega, toto je problém, ktorý aj mňa veľmi ako trápi, keď porovnávam mladé rodiny a dôchodcov, veľmi málo pamätáme na tie mladé rodiny, ktoré sú v oveľa, v oveľa ťažších problémoch, ako sú dôchodcovia. Taký dôchodca, keď si spomenul, že dostane tých 494 eur, a to prerátanie, ten príjem na druhej strane, tá rodina, muž-živiteľ rodiny by musel zarobiť 1700 eur, tak to je naozaj taký nepomer. Ale musím ťa, pán kolega, pochváliť v tvojej rétorike. Ty ako taký liberál, ty si tak krásne rozprával o tradičnej rodine, kde je muž a žena, tak to ma tak ako veľmi potešilo. Neviem, či si sa pomýlil, alebo si to hovoril tak naozaj úprimne zo srdca. Ale sa mi to naozaj, veľmi páčil ten tvoj príspevok. A veľmi často naozaj aj ja na to myslím. A myslím si, že, pán minister, to je naozaj otázka ako na vás, prepáčte, že na vás ako reagujem, ale naozaj si spomenúť aj na mladé rodiny a zlepšiť im tú životnú úroveň, lebo ak my nezabezpečíme tie mladé rodiny, tak bude to problém s našou krajinou. Mladí ľudia dnes odchádzajú von do zahraničia, veľakrát sú nútení, za prácou, veľakrát sú to mladí ľudia, ktorí študujú v zahraničí, čo je dobré, lebo naberajú skúsenosti. Ale veľmi mi je ľúto mnohých mladých ľudí, aj mnohé mladé rodiny poznám, ktoré by sa aj chceli vrátiť naspäť, aj mladí ľudia, ale nemajú sa kam. Tu ich čakajú naozaj len samé problémy, či s prácou, či s bývaním, či s tým zárobkom. Naozaj ten zárobok kdesi v tom zahraničí je oveľa vyšší a aj ľahšie sa žije a sú krajiny, susediace krajiny ako s nami, vytvárajú naozaj priaznivé podmienky pre život mladých ľudí. Treba sa nad touto vážnou vecou zamyslieť, lebo zostane tu len staroba v tejto našej krajine.
Kollár, Boris, predseda NR SR (2022-06-15):
Ďakujem pekne, prosím na záznam. Už len dve hlasovania, kolegovia. Ďalej prosím, ešte som tam mal niekoho? (Reakcie z pléna.) Nie, dobre. Ďalej prosím povereného člena výboru pre zdravotníctvo poslanca Marka Šefčíka, aby uviedol hlasovanie v prvom čítaní o návrhu poslankyne Marcinkovej, Tabák, Bittó Cigánikovej, Záborskej, Hudecovej, Šebovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, tlač 1049, bod 34 schváleného programu. Nech sa páči, pán poslanec máte slovo. (Hlasovanie o návrhu poslankýň Národnej rady Slovenskej republiky Vladimíry Marcinkovej, Romany Tabák, Jany Bittó Cigánikovej, Anny Záborskej, Evy Hudecovej a Zuzany Šebovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 1049.)
Jasaň, Viliam, poslanec NR SR (2012-08-06):
Ďakujem pekne. Ja len také tri poznámky. Pán kolega, aj keď ste hovorili o zákone a neskrátenom, tak budem aj ja reagovať, podľa vás. K tým živnostníkom, no, veľmi zlý príklad, pán kolega, pretože ja vám poviem iný príklad, konkrétny zo života, kde ma oslovilo niekoľko mojich kamarátov živnostníkov, že či im neviem nájsť nejakú prácu. A hovorím im, načo, veď ty máš živnosť, slušne zarábaš. No, áno, ale chcel by som mať nejaký dôchodok, keď už pôjdem do dôchodku o pár rokov. To je o tom. Viete, koľko? Pýtali ste sa tých vašich známych živnostníkov, či vedia, aký dôchodok by dostali, ak by to pokračovalo tak ako doteraz? Jedna poznámka. Druhá. K tým šestnásť-, sedemnásťročným deťom, no, ja mám trošku iný pohľad na to. Ja by som bol rád, aby tie šestnásť-, sedemnásťročné deti si mohli užívať študentský život a nemuseli svojim rodičom pomáhať, pretože ich rodičia zarábajú dosť na to, aby ich deti mali pekný život. Žiaľ, vy ste za dva roky vašej vlády doniesli túto krajinu do takých finančných problémov, že tí rodičia, ak robia, majú nízke príjmy. A našou snahou je, aby rodina naozaj vyžila z toho, čo otec alebo matka zarobia, a deti mohli žiť, aby nemuseli už od šestnástich rokov ísť robiť z donútenia. A my nie sme v Amerike, my sme na Slovensku a dúfam, že sa nám to takto aj podarí. A tretia poznámka, hovoríte že narýchlo, áno, musíme narýchlo to, čo ste vy, narýchlo, my musíme narýchlo riešiť veci, dôsledky vášho dvojročného zlého vládnutia. A to, že ste zle vládli, vlastne ste potvrdili aj tým, že ste zvrhli vlastnú vládu. Ďakujem.
Pellegrini, Peter, predseda NR SR (2023-12-19):
Pán poslanec Jakab nie je v sále. Pán poslanec Dej ako reakcia na faktické. Prosím mikrofón pánovi poslancovi Dejovi. Ešte stále vidím u pána... Pánovi Jakabovi prepadlo poradie, čiže pána poslanca Deja poprosím teraz.
Laššáková, Jana, podpredsedníčka NR SR (2014-02-05):
Na vystúpenie pána poslanca nie sú faktické poznámky, vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Áno. Nech sa páči.
Kollár, Boris, predseda NR SR (2021-10-22):
Je všeobecný súhlas? (Súhlasná reakcia pléna.) Ďakujem pekne. Uvedený návrh sme schválili. Pristúpime k prerokovaniu správy za rok 2020 o štátnej politike vo vzťahu k Slovákom žijúcim v zahraničí, sme aktuálne v rozprave. Vystúpi pán poslanec Vetrák. (Pokračovanie rokovania o Správe za rok 2020 o štátnej politike vo vzťahu k Slovákom žijúcim v zahraničí a o poskytnutí štátnej podpory Slovákom žijúcim v zahraničí a návrh programu štátnej politiky vo vzťahu k Slovákom žijúcim v zahraničí na rok 2022 , tlač 646.)
Laššáková, Jana, podpredsedníčka NR SR (2013-05-15):
Na vystúpenie pána poslanca s faktickými poznámkami páni poslanci Kamenický, Duchoň, Švejna. Končím možnosť prihlásiť sa s faktickými poznámkami. Nech sa páči, pán poslanec Kamenický.
Klus, Martin, podpredseda NR SR (2019-10-17):
Ďakujem pekne, pán podpredseda. Ospravedlňujem sa, akurát volali z organizačného. Takže ak je tu doplňujúca otázka od pána poslanca, nech sa páči. (Reakcia poslanca Jarjabka: „ Nie, ďakujem pekne. “) Pokiaľ nie je doplňujúca otázka, tak... Pán poslanec Blanár je v sále? Nevidím ho tu, takže otázka mu prepadáva. Desiata otázka, zase zhodou okolností odo mňa, tentoraz na pána ministra zahraničných vecí a európskych záležitostí, pána Miroslava Lajčáka: „Vážený pán minister, minulý štvrtok prijal Európsky parlament uznesenie o tom, že zasahovanie do volieb predstavuje hrozbu pre európske demokratické spoločnosti, z ktorej ťažia najmä pravicoví extrémisti a protieurópske populistické sily. V ňom sa okrem iného hovorí aj o výraznom náraste propagandy z Ruska. Dovoľte mi opýtať sa vás, aké má doposiaľ výsledky slovenská Medzirezortná koordinačná skupina pre boj proti dezinformáciám a strategickú komunikáciu, resp. aké kroky sa v tejto veci podľa vašich vedomostí plánujú do najbližších parlamentných volieb v Slovenskej republike.“
Čislák, Viliam, minister zdravotníctva SR (2015-03-10):
Ďakujem pekne. Vážený pán poslanec Kuffa, pani poslankyňa Šípošová, budem reagovať. Keď vás tak počujem, tak mám pocit, že nejako filozoficky sa nerozumieme proste. Hovoríme o tom istom, ale nejako tam nenachádzame priestor. Veď predstavte si nejaký dátum, o mesiac od dnešného dňa, nejakú tú presnú hodinu. Aká pridaná hodnota je toho lekára, ktorý vás tam objedná za nejaké peniaze, ako vás objedná teraz bez peňazí? Mi povedzte, v čom to je? Prečo vás nemôže absolútne rovnako objednať? V čom, v čom sú tie peniaze podstatné? To je to manažovanie pacienta a keď sú plné ambulancie, tak v podstate aj dneska, keď je prednostné, prednostné ošetrenie, tak ako si to manažuje ten lekár? Spýtam sa. Samozrejme, môžeme porovnávať neporovnateľné a možno je chrípková epidémia alebo čo, ale je to na tom lekárovi, aby si to jednoducho zmanažoval. Ja ešte by som poprosil, pani poslankyňa, ak hovoríte, že je to tam zmätok, je to neprehľadné, proste je to nejako jasné, ale hovoríte vo všeobecnej rovine. Ja by som potom poprosil kľudne, môžeme si aj sadnúť a prejsť si veci, čo konkrétne v tom zákone, ako taxatívne vymenované výkony, ktoré sú, respektíve za ktoré sa nebude platiť a sú tam možnosti, za ktoré sa bude platiť, kľudne si to prejdime, lebo takto povedané, že je tam zmätok, ja si myslím, že nie je to veľmi korektné. Čo sa týka vysvetlenia explicitného, ako spomínal pán poslanec Novotný, som za to, nebránim sa tomu, aby niekde to bolo zdôraznené, veď o tom sme sa aj dneska rozprávali. Osobne som ale už aj dnes spomínal, že ak nastane nejaký problém alebo proste nejaká nezhoda, tak vieme vždycky, že ten odvolávací orgán bude ministerstvo zdravotníctva a nakoniec sme to my, ktorí ten zákon budeme vysvetľovať tak, ako sme ho vlastne v tejto chvíli novelizovali. Ďakujem pekne.
Bugár, Béla, podpredseda NR SR (2011-03-23):
Na vystúpenie pána poslanca Senka s faktickými poznámkami dvaja. Končím možnosť sa prihlásiť do faktických. Pán poslanec Viskupič.
P. Hrušovský, predseda NR SR: (2005-03-17):
(Hlasovanie.) 131 prítomných, 104 za, 1 proti, 22 sa zdržalo, 4 nehlasovali. Pán minister. Nech sa páči.
Zelník, Štefan, poslanec NR SR (2010-11-04):
Ďakujem pekne za slovo. Myslím si, že kolega Rafaj veľmi argumentačne a dobre vystihol a vysvetlil riziká dvojitého občianstva. Mňa najmä zaujali dva také fakty, ktoré povedal, a to, ak teda občan má právo voliť, zrejme má byť právo aj volený a zrejme, ak takéto právo má, a teda z občianstva aj z príslušnosti to aj vyplýva, že môže zrejme asi aj používať istú ochranu alebo teda ten štát by sa mal o toho človeka postarať. A teraz sa pýtam, komu bude ten občan podliehať, ktorému právnemu systému a ktorému právnemu štátu, maďarskému alebo slovenskému? A na druhej strane, čo vtedy, ak sa naozaj stane nie kvôli vojnovému konfliktu, ale kvôli možno nejakej prírodnej katastrofe, by títo občania boli povolaní, kam pôjdu títo občania? Kto bude mať právo ich povolať, keď ich povolajú obidva štáty? Kam tí ľudia pôjdu? A toto sú nezodpovedané otázky pre mňa, a teda riziká aj z tohto dvojitého občianstva, pretože môžu to byť rôzne špekulácie, napríklad zo strany extrémistickej skupiny Jobbik, ktorý napríklad, keď napochodujú gardy s tým, že povedia, že idú chrániť svojich občanov, pán kolega sa tomu smeje, ja sa vás pýtam, keď k tomu dôjde, čo potom poviete? Tiež sa budete usmievať, či poviete, že to ste tak nemysleli? Jobbik tu už bol opakovane a robili cirkusy, napríklad na futbalovom zápase. Ako tomu zabránite, keď povedia, že idú chrániť občanov? Čo potom poviete? Ďakujem.
J. Rusnák, poslanec: (2002-07-04):
M. Andel, podpredseda NR SR: Pán poslanec Bajan. V. Bajan, poslanec: Ďakujem pekne. Ja som si s úctou vypočul môjho kolegu z Považskej Bystrice, len chcem upozorniť na zvrátenosť niektorých argumentov. Poznáme spolu nášho kolegu Paľa Mertusa, ktorý bol tiež predsedom Fondu životného prostredia a tieto počty by sme mohli zo štyri roky dozadu. Jednoducho to znamená, že nebol dobrý systém. Som rád, že na to upozornil, že nebol dobrý systém, na druhej strane pýtam sa, ak mi nebohý Jožko Zlocha dal 4 milióny na likvidáciu skládky v Petržalke, dal to Bajanovi alebo tým 130 000 obyvateľom, ktorí tam bývali. Jednoducho, tieto argumenty sú také „zrúdné“ a také sprosté, že nemá význam na to argumentovať, to nie je o starostoch a primátoroch, ale o tom, čo sa na tom území urobí. To je úplne, úplne, úplne hlúpe na to argumentovať, ale spýtam sa ešte jednu vec. Iné veci som nepočul, len o tom, že dotácia versus starosta a potom jeho stranícka príslušnosť. Pýtam sa, o tom je celá tá reforma, pán kolega, tieňový minister vnútra? (Hlasy v sále.) M. Andel, podpredseda NR SR: Na svojich predrečníkov chce reagovať pán poslanec Lackovič.
S. Janiš, poslanec: (2007-10-29):
Ako prvý odznel...  (Reakcia z pléna.) Aha, pardon. Pán predseda, ospravedlňujem sa. Kolegyne a kolegovia, dajme hlasovať o bode 24 s odporúčaním gestorského výboru schváliť ho.
Figeľ, Ján, podpredseda NR SR (2013-12-12):
To bolo záverečné slovo zo strany spravodajcu. Takže týmto prerušujem rokovanie o danom bode programu. Dámy a páni, nasledujúcim bodom programu je návrh rozpočtu Sociálnej poisťovne na budúci rok 2014 a rozpočtový výhľad na roky 2015 a 2016. Návrh rozpočtu Sociálnej poisťovne je pod tlačou 752 a spoločná správa je označená 752a. Tento návrh uvedie generálny riaditeľ Sociálnej poisťovne Dušan Muňko. Nech sa páči. (Rokovanie o návrhu rozpočtu Sociálnej poisťovne na rok 2014 a rozpočtový výhľad na roky 2015 a 2016 , tlač 752.)
Pčolinský, Peter, poslanec NR SR (2016-10-27):
Ďakujem. Ja len taká malá poznámka, hnutie SME RODINA má skoro 300 členov, má pokrytých ix okresov. No, OĽANO so štyrmi členmi, ja neviem, na koho by som sa mal obrátiť... (Prerušenie vystúpenia časomerom.)
Faič, Vladimír, poslanec NR SR (2024-06-26):
Ďakujem za slovo, pán predsedajúci. Pán poslanec Spišiak, ja si vážim na vašom vystúpení istú snahu po objektivite, pretože zaznejú tu pravdepodobne aj iné pokusy a iné názory. Vážim si to, že ste neskĺzli len na jednostrannú orientáciu a na problémy, ktoré sa možno dotýkajú istých stránok, ktoré majú čo dočinenia s konaniami, ktoré možno sa uskutočňujú, ale nemajú žiaden vplyv, a to je to, o čom ste hovorili, nemajú vplyv a nemôžu mať vplyv na princípy demokracie v normálnom štátnom, v právnom štáte. Som rád, že vo svojich, vo svojom vystúpení ste sa nepustili do spochybňovania demokratických procesov, do spochybňovania rozhodnutia voličov a do spochybňovania, alebo argumentáciou, že sú nejaké zákonné prekážky, ktoré by zabraňovali alebo mali zabrániť kandidatúre a voľbe pána poslanca Gašpara na podpredsedu parlamentu. A toto je, myslím si, že základná otázka, takých prekážok právnych zrejme niet a takto beriem aj vaše vystúpenie. Ďakujem.
Pleštinská, Zita, poslankyňa NR SR (2020-07-10):
Veľmi pekne ďakujem. Pán Cmorej presne povedal a súhlasím s ním ako jedna tiež spolupredkladateľkou tohto zákona, že hazard je možné zakázať všeobecným záväzným nariadením. Za všeobecné záväzné nariadenie musí hlasovať trojpätinová, tri pätiny poslancov obecného zastupiteľstva. Kolegovia dokonca povedali, že poďme zrušiť hazard s polovicou prítomných poslancov, toto nám vytvára precedens, keď sa hovorí, že všeobecné záväzné nariadenie a musí byť tri pätiny, tak to by sme mali zase desiatky zákonov, že budú chcieť zrušiť v nejakom mestečku niečo, tak poďme to zrušiť nejakou inou väčšinou. To sa nedá. Poďme, prosím, komplexne vyriešiť zákon o obecnom zriadení 369/1990, pretože už sú tam niektoré veci, ktoré treba zmeniť, a ten zákon je dobrý, ale už predsa sú niektoré veci, ktoré treba upraviť. Takže nepoďme v zákone meniť niečo, čo nám, o čom nám hovorí zase iný zákon, lebo budeme tu mať taký precedens, že budeme každú chvíľu rokovať o zákonoch, ja neviem, obecnom zriadení alebo článkoch, a budeme niečo zrušovať alebo na obecných zastupiteľstvách podľa toho, ako to vyhovuje jednotlivým mestám a obciam. To je nemožné, priatelia!
Žiga, Peter, podpredseda NR SR (2024-02-15):
Ďakujem, pán generálny prokurátor. Pán poslanej Dej má záujem položiť doplňujúcu otázku. Nech sa páči, pán poslanec.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 146, za 115, proti 4, zdržalo sa 27. Konštatujem, že sme návrh schválili. Nasleduje hlasovanie v druhom čítaní o vládnom návrhu zákona, ktorým sa dopĺňa zákon č. 321/2002 Z. z. o ozbrojených silách, tlač 1263, bod 11 schváleného programu. Dávam slovo spoločnému spravodajcovi z výboru pre obranu a bezpečnosť poslancovi Šucovi, aby hlasovanie uviedol. (Hlasovanie o vládnom návrhu zákona, ktorým sa dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov a ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov , tlač 1263.)
Šeliga, Juraj, podpredseda NR SR (2021-03-18):
Poprosím pokoj, resp. tichšiu diskusiu. Pán poslanec Suja, nech sa páči.
Baránik, Alojz, poslanec NR SR (2017-10-13):
Každý člen zločineckej skupiny by hovoril presne to isté. Vy ste členom zločineckej skupiny.
Danko, Andrej, podpredseda NR SR (2023-12-19):
Pán poslanec Michelko.
Laššáková, Jana, podpredsedníčka NR SR (2014-01-31):
Ja len predtým, ako dám ďalšiemu slovo, myslím, pani poslankyňa, že to, čo ste povedali, asi budem sa snažiť aj ja, aby sme to takto skoordinovali a skutočne, aby bol jeden dobrý zákon. Nech sa páči, pán poslanec Hlina. Ospravedlňujem sa za ten vstup, keďže nemôžem faktickú. Aha, faktické poznámky na vystúpenie pani poslankyne pán poslanec Zajac, Mikuš, Solymos. Končím možnosť prihlásiť sa s faktickými poznámkami. Nech sa páči, pán poslanec Zajac.
Číž, Miroslav, podpredseda NR SR (2015-02-05):
Pán poslanec Kuffa.